4.
Beredskab og Sikkerhed - Godkendelse af årsregnskab 2024 og 
budget 2026-2029 
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag godkende årsregnskab 2024 og budget 2026-2029 for det 
fælleskommunale selskab Beredskab og Sikkerhed.
Beredskab og Sikkerhed ejes af Randers, [adresse], [adresse] og [adresse]. 
Godkendelsen omfatter årsregnskabet for 2024, der er behandlet og godkendt af 
Beredskabskommissionen den 22. maj 2025. Godkendelsen omfatter også budgettet 
for 2026-2029, der er behandlet og godkendt af Beredskabskommissionen den 20. 
februar 2025. 
Jf. vedtægterne skal Beredskab og Sikkerhed senest den 30. juni sende årsregnskabet 
inkl. revisionspåtegning til godkendelse i ejerkommunerne. Budgettet skal være 
godkendt senest 15. oktober.
VURDERING
Revisionen konkluderer, at årsregnskabet i alle væsentlige henseender er korrekt, dvs. 
udarbejdet i overensstemmelse med bekendtgørelse om kommuners budget- og 
regnskabsvæsen.
Årsregnskabet for Beredskab og Sikkerhed består af samlede indtægter på 65,4 mio. 
kr. Heraf 54,9 mio. kr. i betalinger fra ejerkommunerne og 10,6 mio. kr. i øvrige 
indtægter, som kommer fra salg af tjenesteydelser, bl.a. abonnementsordninger på 
automatiske brandalarmeringsanlæg, kursus- og konsulentaktiviteter samt eftersyn af 
brandmateriel. 
De samlede udgifter på 65,3 mio. kr. består af udgifter til personale, køretøjer, bygninger 
og materiel. 
Resultatet for Beredskab og Sikkerhed udviser et mindreforbrug på 143.000 kr. 
Mindreforbruget i forhold til oprindeligt budget består af merindtægter på 2,043 mio. kr. 
og et merforbrug på udgiftsbudgettet på 1,9 mio. kr. 
Dennis Eriksen skyldes øgede indtægter fra tilslutning og abonnementer vedr. 
automatiske brandalarmeringsanlæg (ABA), blindalarmer, eftersyn af slukningsmateriel 
samt afholdelse af kurser. 
[adresse]: EMN-2025-01381
Dok-ID: 3914227
Sagsbehandler: ssst
Byrådet
24. juni 2025 19.00
Merforbruget skyldes flere ansættelser og et højt aktivitetsniveau vedr. uddannelser. 
Derudover ses et merforbrug på grunde og bygninger, som primært stammer fra 
engangsinvesteringer i forbindelse med opførelse af garage til indsatslederbil. 
Fra 2023 til 2024 blev der overført et merforbrug på 331.000 kr. Det akkumulerede 
merforbrug, der er overført til 2025 udgør dermed 188.000 kr.
Budget 2026-2029 bygger videre på det budgetgrundlag der har været gældende siden 
selskabets dannelse i 2016. Budgettet er udarbejdet på baggrund af det korrigerede 
budget 2025 inkl. tillægsbevillinger og derefter pris- og løn fremskrevet.
Byrådet godkendte 25. marts 2025 en ændring i vedtægterne for Beredskab & 
Sikkerhed. Ændringen er en konsekvens af et øget behov for investeringer i Randers 
Kommune, hvilket har indflydelse på ejerkommunernes ejerandele. Randers Kommune 
godkendte i forbindelse med budgettet for 2025-28 en ekstra bevilling på 11,5 mio. kr. 
når den er fuldt indfaset i 2026. Beredskab og sikkerhed har dermed et samlet budget i 
2026 på 82,3 mio. kr.
Det medfører, at Favrskov Kommune har en ejerandel på 16,9% i 2025, faldende til 
15,3% i 2026, hvilket betyder en samlet betaling på 11,1 mio. kr. i 2026.
ØKONOMI
Der er ingen direkte økonomiske konsekvenser for Favrskov Kommune forbundet med 
godkendelsen af regnskab 2024. Det akkumulerede merforbrug fra 2024 indgår i det 
samlede budget for 2025 for Beredskab og Sikkerhed og påvirker ikke [adresse] 
Kommunes likviditet, da det vedrører tidligere års betalinger fra ejerkommunerne.
De samlede betalinger fra ejerkommunerne til Beredskab & Sikkerhed er på 72,5 mio. 
kr. (i 2026 prisniveau). [adresse] andel heraf er på 15,3%, hvilket svarer til 
en udgift på 11,1 mio. kr. Den forventede udgift til Favrskov Kommunes andel af 
Beredskab & Sikkerhed i 2026, svarer til det afsatte budget.
INDSTILLING
Direktøren for Job og Økonomi indstiller til Byrådet:
1.
At årsregnskab for 2024 for Beredskab og Sikkerhed godkendes.
2.
At budget 2026-2029 for Beredskab og Sikkerhed godkendes.
BESLUTNING
Økonomiudvalget, 17. juni 2025:
Fraværende: Sussie Bruun, Kaspar Kristensen
Indstilles godkendt.
Byrådet, 24. juni 2025:
Fraværende: Katja Sørensen, Laus Dahl
Godkendt.
Bilag
1.
Årsregnskab 2024 (3921119)
2.
Ledelsens regnskabserklæring 2024 (3921117)
3.
Revisionsprotokol 2024 (3921118)
4.
Beredskab og Sikkerhed Årsregnskab 2024 Dagsorden 22.05.25  (3915742)
5.
Beredskab og Sikkerhed Budget 2026-2029 referat 20.02.25  (3915748)
6.
Budgetforslag for 2026 og flerårigt budgetoverslag  for 2026-2029 (3915754)
